Lífsgæðin hafa aukist stórlega við meiri hreyfingu Á öldum áður voru það léleg húsakynni , þrældómur og drepsóttir sem urðu Íslendingum hvað helst að aldurtila . Kæmust þeir á annað borð til fullorðinsára , í barnæsku fram hjá hindrunum eins og barnaveiki og skæðum barnasjúkdómum svo sem mislingum og kíghósta . Í dag er það hins vegar hreyfingarleysi og fylgifiskar velmegunar sem talið er ekki aðeins stytta líftímann heldur skerða lífsgæðin til mikilla muna . Fólk dettur oft á tíðum inn í það lífsmynstur án þess að gera sér fyllilega grein fyrir því hvað það er að gera sjálfu sér og sínum nánustu . Magnús Brandsson útibússtjóri Íslandsbanka á Akranesi flaut þó ekki sofandi að feigðarósi í þessum efnum , gerði margar tilraunir til að vinna bug á hreyfingarleysinu og óhollustunni , en hélt ekki kúrsinum eins og margir . Gafst upp eftir skamman tíma og allt sótti í sama farið að nýju . Það var ekki fyrr en um síðustu áramót sem eitthvað fór að gerast vænlegt til árangurs hjá Magnúsi . Hann segist geta þakkað Kristleifi yngri bróður sínum að hafa farið af stað í þetta og eiginlega stolið hugmyndinni frá honum . Síðan hafi hann orðið fyrir hugljómun á námskeiði sem Íslandsbanki hélt fyrir stjórnendur og millistjórnendur í bankanum 20. janúar sl . Það námskeið hafi fjallað um orkustjórnun til að ná betri árangri bæði í vinnu og einkalífi . Magnús segist svo sem hafa reynt annað slagið að taka upp breytt og bætt líferni og prófað ýmislegt . „ Það var eins og ég væri aldrei nógu staðfastur og setti mér ekki nægjanlega skilgreind markmið . Þegar svo Kristleifur bróður minn talaði um það fyrir áramótin síðustu að hann ætlaði að gera sér til gamans á komandi ári að ganga á Akrafjallið 42 sinnum , eða eina göngu fyrir hvert ár , fannst mér þetta góð hugmynd hjá honum og datt í hug að svona takmörk gætu kannski gagnast mér , " segir Magnús . Lesa má viðtal við Magnús Brandsson á Akranesi í Skessuhorni sem kom út í dag .